b'\n_START_ARTICLE_\n\xc5\xbdupna crkva sv. Leopolda Mandi\xc4\x87a u Orehovici\n_START_SECTION_\nArhitektura\n_START_PARAGRAPH_\nCrkva je jednobrodna longitudinalna gra\xc4\x91evina s u\xc5\xbeim sveti\xc5\xa1tem. Njezin prostrani brod podijeljen je na tri pravokutna traveja. Srednji svod je \xc5\xa1iri od druga dva. Brod je svo\xc4\x91en pruskim svodovima. Sveti\xc5\xa1te je odvojeno \xc5\xa1irokim triumfalnim zidom. Sveti\xc5\xa1te je osvjetljeno prozorima. Lijevo od sveti\xc5\xa1ta je sakristija svo\xc4\x91ena ba\xc4\x8dvastim svodom. Pjevali\xc5\xa1te se nalazi nad ulazom u crkvu i po\xc4\x8diva na tri luka. Iznad ulaza podignut je toranj zaklju\xc4\x8den piramidalnom kapom.\n_START_SECTION_\nUnutra\xc5\xa1nje ure\xc4\x91enje\n_START_PARAGRAPH_\nCrkveni namje\xc5\xa1taj i kipovi pripadaju krapinskom kiparu druge polovice 19. stolje\xc4\x87a Jakovu Bizjaku.\n_START_SECTION_\nSlikovno ure\xc4\x91enje\n_START_PARAGRAPH_\nOltarna slika Bezgrije\xc5\xa1nog za\xc4\x8de\xc4\x87a na lijevom pobo\xc4\x8dnom oltaru najstarija je slika iz sredine 18. stolje\xc4\x87a, a tada slijede slika sv. Ladislava iz 19. stolje\xc4\x87a slikara Ignaza Schonbrunnera i slika sv. Margarete Alacoque iz 20. stolje\xc4\x87a hrvatske slikarice Jelke Wolkensperg Struppi.'